**A PÉNZKÜLDÉS SZABÁLYAI**

A Kiskunhalasi Országos Bv. Intézetben elhelyezett fogvatartottak egyéni számlalapjára az alábbiak szerint van lehetőség pénzt küldeni.

**1.**

**Belföldi postautalvány**

**(Rózsaszín csekk)**

A postahivatalokban feladott belföldi postautalvány **„címzett”** rovatban a fogvatartott nevét, születési adatait, a pénz célját, és az intézet címét kell feltüntetni.

A postautalvány **„közlemény”** rovatában ismételten fel kell tüntetni a fogvatartott nevét, születési adatait, anyja nevét, illetve a pénz célját **„kiétkezés”**

Az érkezett utalványokat minden esetben egyeztetjük, az intézethez való beérkezéstől számított 3 munkanapon belül az összeg fogvatartott egyéni számlalapjára kerül.

**2.**

**Készpénz átutalási megbízás**

**(Sárga csekk)**

A postahivatalokban feladott készpénz átutalási megbízás **„közlemény”** rovatban a fogvatartott nevét, születési adatait, anyja nevét, a pénz jogcímét **„kiétkezés”** és az intézet címét kell feltüntetni.

Az érkezett megbízásokat minden esetben egyeztetjük, a pénzösszeg általában a feladástól számított 5 munkanapon belül kerül a fogvatartott egyéni számlalapjára.

**3.**

**Banki átutalás**

Az utalás indításakor az alábbi adatokat kell feltüntetni:

Jogosult neve: Kiskunhalasi Országos Bv. Intézet

Jogosult számlaszáma: 10025004-00357429-20000002

Közlemény rovat: A fogvatartott neve, születési adatai, anyja neve , **pénz célja!­\***

Átutalás adata

Átutalás összege: …

Kedvezményezett számlaszáma: 10025004-00357429-20000002

Kedvezményezett neve: Kiskunhalasi Országos Bv. Intézet

Közlemény: név, születési dátum, anyja neve

A közvetlenül bakszámláról átutalt összeg a banki jóváírást követő első munkanapon kerül a fogvatartott egyéni számlalapjára.

**Csomagban és levélben készpénzt nem lehet küldeni. Az ilyen módon beküldött készpénzért az intézet felelősséget nem vállal! Ezért kérjük lehetőség szerint, így ne küldjenek pénzt a fogvatartottak részére.**

A bankszámláról történő átutalás során közlemény rovatban minden esetben fel kell tüntetni a ***fogvatartott nevét, születési idejét, anyja nevét*** amely a beazonosításhoz szükséges.

Az érkezett utalásokat minden esetben egyeztetjük, a pénzösszeg általában feladástól számított 4 munkanapon belül kerül a fogvatartott egyéni számlalapjára.

**Figyelem!** A fogvatartottak részére **csak engedélyezett kapcsolattartó küldhet pénzt,** amennyiben olyan személytől érkezik pénz, aki nem engedélyezett kapcsolattartója a fogvatatottnak, úgy az összeg visszafordításra kerül a küldő részére.

Pénzküldés során, amennyiben nem kerül meghatározásra a pénz „célja”, úgy szabad felhasználásúként kerül könyvelésre.

**\*Pénz célja: célzottan pénzt küldeni, csak kiétkezésre, fogvatartotti mobiltelefon óvadékra , továbbá bv. tartozás rendezésére lehet.**

Amennyiben a küldött pénz feladója vagy kedvezményezettje egyértelműen **nem azonosítható** be, úgy a pénzküldés utólagos soron kívüli igazolására van szükség, annak lekönyvelése érdekében.